sukhrobnurali/uzbek-legal-corpus huggingface dataset:
OʻZBEKISTON RESPUBLIKASI HUKUMATINING BAʼZI QARORLARINI OʻZ KUChINI YOʻQOTGAN DEB HISOBLASh TOʻGʻRISIDA
(resolution, 2022-07-22)

Oʻzbekiston Respublikasi Vazirlar Mahkamasining “Oʻzbekiston Respublikasida davlat arxitektura-qurilish nazorati boshqarmasi toʻgʻrisidagi va Davlat idoradan tashqari ekspertiza boshqarmasi toʻgʻrisidagi nizomlarni tasdiqlash haqida” 1995-yil 26-yanvardagi 19-son qaroriga muvofiq Vazirlar Mahkamasi qaror qiladi: Quyidagilar oʻz kuchini yoʻqotgan deb hisoblansin: SSSR Ministrlar Sovetining “Korxonalar, binolar va inshootlar qurilishi (rekonstruksiya qilinishi) uchun tuzilgan loyihalar va smetalarning ekspertizasini yaxshilash toʻgʻrisida” 1973-yil 4-maydagi 291-son qarori yuzasidan Oʻzbekiston SSR Ministrlar Sovetining 1973-yil 21-maydagi 211-son qarori (OʻzSSR QT, 1973-y., 5-son, 33-modda); SSSR Ministrlar Sovetining “Qurilishdagi loyiha-smeta ishini yanada takomillashtirish va ekspertiza hamda mualliflik nazorati rolini oshirish toʻgʻrisida” 1985-yil 28-yanvardagi 96-son qarori yuzasidan Oʻzbekiston SSR Ministrlar Sovetining 1985-yil 27-fevraldagi 113-son qarorining 4, 5, 7 — 9, 11 — 14, 16-bandlari; Oʻzbekiston SSR Ministrlar Sovetining 1986-yil 21-fevraldagi 82-f farmoyishi; SSSR Ministrlar Sovetining “Respublika va mahalliy boshqaruv organlariga qarashli korxonalar, binolar va inshootlarni qurish uchun loyiha va smetalarni ekspertiza qilishni takomillashtirish toʻgʻrisida” 1987-yil 23-iyuldagi 841-son qarori yuzasidan Oʻzbekiston SSR Ministrlar Sovetining 1987-yil 10-sentabrdagi 373-son qarori (OʻzSSR QT, 1987-y., 9-son, 51-modda) 1-bandining oxirgi xatboshi, 4-bandi, oxirgi xatboshidan tashqari, 6, 8 — 10-bandlari; Oʻzbekiston SSR Ministrlar Sovetining 1987-yil 20-noyabrdagi 478-son qarori (OʻzSSR QT, 1987-y., 12-son, 74-modda) bilan tasdiqlangan Oʻzbekiston SSR Hukumatining qarorlariga kiritiladigan oʻzgartirishlarning 1 va 2-bandlari.
HARBIY VA MUQOBIL XIZMATNING BELGILANGAN MUDDATLARINI OʻTAB BOʻLGAN ShAXSLARNI QUROLLI KUChLAR, ChEGARA VA IChKI QOʻShINLAR SAFLARIDAN ZAXIRAGA BOʻShATISh VA FUQAROLARNI MUDDATLI HARBIY VA MUQOBIL XIZMATGA NAVBATDAGI ChAQIRISh TOʻGʻRISIDA
(resolution, 2021-02-22)

“Umumiy harbiy majburiyat va harbiy xizmat toʻgʻrisida” va “Muqobil xizmat toʻgʻrisida”gi Oʻzbekiston Respublikasi qonunlariga muvofiq Vazirlar Mahkamasi qaror qiladi: 1. Harbiy va muqobil xizmatning belgilangan muddatlarini oʻtab boʻlgan shaxslar Oʻzbekiston Respublikasi Qurolli Kuchlar, chegara va ichki qoʻshinlar saflaridan zaxiraga boʻshatilsin. 2. 1968 — 1977-yillarda tugʻilgan, chaqiriq muddatini uzaytirish huquqiga ega boʻlmagan Oʻzbekiston Respublikasi fuqarolari 1995-yilning aprel-may oylarida muddatli harbiy va muqobil xizmatga chaqirilsin.
Yevropa Ittifoqi bilan savdo iqtisodiy munosabatlar boʻyicha idoralararo kengashni tashkil qilish toʻgʻrisida
(resolution, 1998-12-14)

Oʻzbekiston Respublikasi va Yevropa Ittifoqi (YI) oʻrtasidagi oʻzaro manfaatli hamkorlikni faollashtirish maqsadida Vazirlar Mahkamasi qaror qiladi: 1. Yevropa Ittifoqi bilan savdo iqtisodiy munosabatlar boʻyicha idoralararo kengash ilovaga* muvofiq tarkibda tuzilsin. 2. Quyidagilar idoralararo kengash zimmasiga yuklansin: YI bilan savdo iqtisodiy hamkorlikni rivojlantirish boʻyicha respublika vazirliklari, idoralari va tashkilotlari faoliyatini muvofiqlashtirish. 3. Idoralararo kengashga (U.T. Sultonov): bir oylik muddatda YI bilan savdo iqtisodiy munosabatlar boʻyicha qoʻshma qoʻmitani tuzish toʻgʻrisidagi bitim loyihasini tayyorlash va qoʻmitaning Oʻzbekiston tomoniga kengash aʼzolarini kiritish; 1995-yil aprel-may oylarida Bryussel (Belgiya) shahridagi YI shtab kvartirasida qoʻmitaning birinchi sayyor yigʻilishini oʻtkazish masalasini koʻrib chiqish. 4. Mazkur qaror ijrosini nazorat qilish Oʻzbekiston Respublikasi Bosh vaziri oʻrinbosari U.T. Sultonov zimmasiga yuklansin.
QOʻNGʻIROT SODA ZAVODI QURILISHI TOʻGʻRISIDA
(resolution, 2002-05-14)

Respublika xalq xoʻjaligining kalsiylangan sodaga boʻlgan ehtiyojini qondirish, uni ishlab chiqaruvchi korxonani Qoraqalpogʻiston Respublikasining Qoʻngʻirot tumanida jadal qurish va ishga tushirish maqsadida Vazirlar Mahkamasi qaror qiladi 2. Quyidagilar: “Oʻzqurilishmateriallari” davlat konserni tuzgan shartnomaga muvofiq Xarkov asosiy kimyo ilmiy-tadqiqot va loyiha instituti soda zavodining sanoat obyektlari kompleksi qurilishi boʻyicha, “Oʻzshaharqurilishloyiha” ilmiy-tadqiqot instituti esa — turar joy shaharchasi qurilishining loyiha-smeta hujjatlarini ishlab chiqish boʻyicha bosh loyihalovchi tashkilotlar etib belgilansin; 4. Obyektlarni loyihalash va qurishni amalda bajarilgan ishlar hajmlari boʻyicha mablagʻ bilan taʼminlashga ruxsat etilsin. 10. Qoʻngʻirot soda zavodi qurilishi va undan foydalanish ishlarida bevosita band boʻlgan barcha toifadagi xodimlar ish haqiga suvsizlik va choʻl sharoiti uchun 1,7 koeffitsiyent belgilansin. 12. Oʻzbekiston Respublikasi Oliy va oʻrta maxsus taʼlim vazirligi 1995-yildan boshlab Qoʻngʻirot soda zavodida ishlash uchun talab qilinadigan mutaxassislarni “Oʻzqurilishmateriallari” davlat konsernining buyurtmanomasi boʻyicha shartnoma asosida tayyorlasin.
QIShLOQ XOʻJALIGI MASALALARI BOʻYIChA RESPUBLIKA KENGAShLARINI OʻTKAZISh TOʻGʻRISIDA
(resolution, 2022-07-22)

Dehqonchilik sanoati kompleksi tarmoqlarida iqtisodiy qayta oʻzgarishlarni chuqurlashtirishning asosiy yoʻnalishlarini ishlab chiqish va qishloq xoʻjaligi xodimlarining 1995-yildagi birinchi navbatdagi vazifalarini belgilab olish maqsadida Vazirlar Maqkamasi qaror qiladi: 1. Quyidagi muddatlarda respublika kengashlari oʻtkazilsin: paxtachilik masalalari boʻyicha — shu yil 14-martda, qatnashuvchilar soni 250 kishi; gʻallachilik masalalari boʻyicha (boshoqli don ekinlari, sholi, don uchun makkajoʻxori) — shu yil 15-martda, qatnashuvchilar soni 200 kishi; chorvachilik masalalari boʻyicha — shu yil 16-martda, qatnashuvchilar soni 200 kishi; sabzavotchilik, bogʻdorchilik va uzumchilik masalalari boʻyicha — shu yil 17-martda, qatnashuvchilar soni 200 kishi. 2. Kengashlarni tayyorlash va oʻtkazish ishlarini tashkil etish uchun ilovaga* muvofiq tarkibda tashkiliy qoʻmita tuzilsin. 3. Oʻzbekiston Respublikasi Qishloq xoʻjalik vazirligi, “Oʻzmevasabzavotuzumsanoat” uyushmasi Qoraqalpogʻiston Respublikasi Vazirlar Kengashi va viloyatlar hokimliklari bilan birgalikda bir hafta muddatda dehqonchilik sanoati kompleksi ilgʻorlarini mukofotlash toʻgʻrisida takliflar kiritsinlar. 4. Tashkiliy qoʻmita kengashlar qatnashchilarining yetib kelishlari, joylashishlari va joʻnab ketishlari, ularga tibbiy, savdo hamda madaniy xizmat koʻrsatishga aloqador barcha masalalarni hal qilgan holda kengashlarning belgilangan muddatlarda oʻtkazilishini taʼminlasin. 5. Kengashlarni oʻtkazish bilan bogʻliq boʻlgan xarajatlar qatnashchilar soniga mutanosib ravishda Oʻzbekiston Respublikasi Qishloq xoʻjaligi vazirligi va “Oʻzmevasabzavotuzumsanoat” uyushmasi hisobidan amalga oshirilsin. 6. Mazkur qarorning bajarilishini nazorat qilish Bosh vazirning birinchi oʻrinbosari I. H. Joʻrabekov zimmasiga yuklansin.
OʻZBEKISTON RESPUBLIKASINING DAVLAT VA IJTIMOIY QURILIShIDA XOTIN-QIZLARNING ROLINI OShIRISh ChORA-TADBIRLARI TOʻGʻRISIDA
(decree, 2020-09-28)

Ijtimoiy-iqtisodiy va madaniy rivojlanish masalalarini hal qilishga xotin-qizlarni keng jalb etish, ularning davlat va jamiyatni boshqarishdagi ishtirokini kengaytirish, oila, onalik va bolalikning ijtimoiy muhofaza etilganligini kuchaytirish, shuningdek vazirliklar, idoralar, hududiy boshqaruv organlari va jamoat tashkilotlarining ushbu yoʻnalishdagi faoliyatini muvofiqlashtirish maqsadida: 1. Oʻzbekiston Respublikasi Bosh vazirining oʻrinbosari yangi lavozimi joriy etilsin, uning zimmasiga xotin-qizlarning jamiyat hayotidagi rolini yanada oshirish bilan bogʻliq masalalarni boshqarish yuklansin. Belgilab qoʻyilsinki, Oʻzbekiston Respublikasi Xotin-qizlar qoʻmitasi raisi ayni paytda Bosh vazirning oʻrinbosari etib tayinlanadi. 2. Qoraqalpogʻiston Respublikasi Vazirlar Kengashi Raisining oʻrinbosari, hokimlarning oʻrinbosarlari lavozimlarini joriy etsinlar. Belgilab qoʻyilsinki, mazkur lavozimlarni tegishli xotin-qizlar qoʻmitalarining raislari egallaydilar. 4. Oʻzbekiston Respublikasi Moliya vazirligi joriy etiladigan lavozimlarni va ishchi organlarni taʼminlash uchun zarur mablagʻlar ajratsin. 5. Mazkur Farmonning bajarilishini nazorat qilish Oʻzbekiston Respublikasining Bosh vaziri A. Mutalov zimmasiga yuklansin.
MEHNAT QILISh ShAROITLARI GʻOYaT OGʻIR VA ZARARLI, OʻTA OGʻIR IShLAB ChIQARIShLARDA IShLAYDIGAN FUQAROLARNING AYRIM TOIFALARI DAROMADLARIDAN IMTIYOZLI SOLIQ OLISh TOʻGʻRISIDA
(resolution, 2009-06-17)

Oʻzbekiston Respublikasi Prezidentining “Fuqarolarning daromadlaridan olinadigan soliqlar darajasini kamaytirish toʻgʻrisida” 1995-yil 24-fevraldagi PF-1083-son Farmonini bajarish yuzasidan hamda mehnat qilish sharoitlari gʻoyat ogʻir va zararli, oʻta ogʻir ishlab chiqarishlarda ishlaydigan fuqarolarning ayrim toifalarini ijtimoiy himoya qilishni kuchaytirish maqsadida Vazirlar Mahkamasi qaror qiladi: 1. Vazirlar Mahkamasining 1994-yil 12-maydagi 250-son qarori bilan tasdiqlangan ishlab chiqarishlar, muassasalar, ishlar, kasblar, lavozimlar va koʻrsatkichlarning 1, 2, 3-roʻyxatlariga kiruvchi mehnat qilish sharoitlari gʻoyat ogʻir va zararli, oʻta ogʻir ishlab chiqarishlarda ishlaydigan xodimlarning daromadlaridan soliqlar olishning imtiyozli tartibi belgilansin. Belgilab qoʻyilsinki, fuqarolarning yuqorida qayd etilgan toifalari daromadlarining ushlab qolinadigan darajasi 25 foizdan oshmasligi kerak. 2. Oʻzbekiston Respublikasi Davlat soliq qoʻmitasi ushbu qarorga muvofiq daromad soligʻini toʻgʻri hisoblab chiqarilishi va toʻlanishi ustidan nazoratni taʼminlasin. 3. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari B.S. Hamidov zimmasiga yuklansin.
OʻZBEKISTON RESPUBLIKASI XALQ XOʻJALIGINI GIDROMETEOROLOGIK TAʼMINLAShNI YaXShILASh ChORA-TADBIRLARI TOʻGʻRISIDA
(resolution, 2022-07-22)

Xalq xoʻjaligini gidrometeorologik taʼminlashni yaxshilash, gidrometeorologiya xizmatining ilmiy-texnika bazasini mustahkamlash, tabiat hodisalari tufayli kelib chiqqan favqulodda vaziyatlarning oldini olish boʻyicha oʻz vaqtida chora-tadbirlar koʻrish maqsadida Vazirlar Mahkamasi qaror qiladi: 1. “Boshgidromet” boshqarmasi: Qishloq xoʻjaligi vazirligi bilan tuzilgan shartnoma boʻyicha agrometeorologik postlarni oqilona joylashtirish, ularni priborlar va asbob-uskunalar bilan jihozlash, ular ishiga uslubiy rahbarlik qilishni taʼminlash, texnik xodimlarni oʻrgatish ishlarini amalga oshirsin; Qishloq xoʻjaligi vazirligi hamda Melioratsiya va suv xoʻjaligi vazirligi bilan birgalikda tezkor gidrometeorologik axborotning birlashgan tizimini yaratish haqidagi taklifni ishlab chiqsin va 1995-yil 1-iyulgacha Vazirlar Mahkamasiga kiritsin; “Oʻzistiqbolstat” davlat qoʻmitasi hamda Fan va texnika davlat qoʻmitasi bilan birgalikda gidrometeorologik kuzatishlarni amalga oshirish uchun zamonaviy priborlar va asbob-uskunalar yaratish va ularni respublikada ishlab chiqarish dasturi loyihasini tayyorlasin hamda 1995-yil 1-avgustgacha Vazirlar Mahkamasiga kiritsin. 2. Oʻzbekiston Respublikasi Moliya vazirligi: “Boshgidromet” boshqarmasiga 1995-yilda 1 va 2-ilovalarga muvofiq priborlar va asbob-uskunalar xarid qilish maqsadida Oʻzbekiston respublika valyuta birjasi orqali sotib olinadigan 844 mln Rossiya rubli va 108 ming AQSh dollarini soʻm bilan qoplash uchun respublika budjetidan mablagʻ ajratsin; har yili respublika budjetida “Boshgidromet” boshqarmasi tomonidan taqdim etiladigan hisob-kitoblarni hisobga olgan holda koʻrsatib oʻtilgan maqsadlarga mablagʻlarni nazarda tutsin. 3. Oʻzbekiston Respublikasi Mudofaa vazirligi: “Boshgidromet” boshqarmasini uning buyurtmanomalari boʻyicha gidrometeorologik jarayonlarga faol taʼsir koʻrsatish uchun zarur boʻlgan moddalar bilan taʼminlasin; “Boshgidromet” boshqarmasi bilan birgalikda bu moddalarni transportda tashish, saqlash va ulardan foydalanish tartibini ishlab chiqsin. 4. Mazkur qarorning bajarilishini nazorat qilish Vazirlar Mahkamasining dehqonchilik sanoati majmui boʻlimiga yuklansin.
FUQAROLARNING DAROMADLARIDAN OLINADIGAN SOLIQLAR DARAJASINI KAMAYTIRISh TOʻGʻRISIDA
(decree, 2020-09-28)

Fuqarolarning daromadlaridan olinadigan soliqlar darajasini kamaytirish maqsadida: 1. 1995-yilning 1-martidan boshlab fuqarolar daromadining soliq olinmaydigan eng kam miqdori oyiga 300 soʻm miqdorida belgilansin. 2. 1995-yilning 1-martidan boshlab fuqarolarning daromadlaridan olinadigan soliqlar progressiv stavkasining cheklangan miqdori 45 foizdan 40 foizgacha kamaytirilsin. 3. Oʻzbekiston Respublikasi Vazirlar Mahkamasi: 1995-yil 1-martgacha mehnat qilish sharoitlari alohida zararli boʻlgan ishlab chiqarishlarda ishlaydigan, amaldagi qonunchilikka muvofiq ular uchun soliq olishning imtiyozli tartibi belgilangan fuqarolarning ayrim toifalari roʻyxatini ular daromadlarining ushlab qolinadigan darajasi 25 foizdan oshmasligini nazarda tutgan holda tasdiqlasin; fuqarolardan olinadigan daromad soligʻi toʻgʻrisida Oʻzbekiston Respublikasi qonunchiligiga tegishli oʻzgartirishlar kiritish haqida Oʻzbekiston Respublikasi Oliy Majlisiga belgilangan tartibda takliflar kiritsin. 4. Oʻzbekiston Respublikasi Prezidentining 1994-yil 30-noyabrdagi PF-1014-son Farmonining 5-bandi 1995-yil 1-yanvardan boshlab va Oʻzbekiston Respublikasi Prezidentining 1995-yil 7-fevraldagi PF-1080-son Farmoni 1-bandining toʻrtinchi xatboshi 1995-yil 1-martdan boshlab oʻz kuchini yoʻqotgan deb hisoblansin. 5. Mazkur Farmonning bajarilishini nazorat qilish Oʻzbekiston Respublikasi Vazirlar Mahkamasiga yuklatilsin.
Mustaqillik kuni va Navroʻz umumhalq bayramlarini tashkil etish haqida
(resolution, 2004-07-23)

Halqimizning Mustaqillik kuni va Navroʻz bayramlarini har yili ommaviy tarzda nishonlash anʼanasini qoʻllab-quvvatlash maqsadida Vazirlar Mahkamasi qaror qiladi: 1. Umumhalq bayramlari — Mustaqillik kuni va Navroʻzni har yili nishonlashga tayyorgarlik koʻrish va ularni oʻtkazish boʻyicha doimiy ishlovchi respublika tashkiliy qoʻmitasi ilovaga muvofiq tuzilsin. 2. Tashkiliy qoʻmitaga: Qoraqalpogʻiston Respublika, viloyatlar va Toshkent shahar hokimliklari, shuningdek, tegishli vazirliklar, idoralar, jamoat tashkilotlari hamda jamgʻarmalarni jalb qilgan holda Mustaqillik kuni va Navroʻz bayramlarining joylarda keng nishonlanishini tashkil etish; har yili ochiq tanlovlar asosida mamlakatimiz poytahtida oʻtadigan bayram dasturlarini tanlab olish vakolati berilsin. 3. Belgilab qoʻyilsinki, oʻtkaziladigan bayram tadbirlari: Qoraqolpogʻiston Respublikasi va viloyatlarda mahalliy budjetlar hamda joylardagi ishlab chiqarish korxonalari, xoʻjaliklar, jamgʻarmalar hisobidan; Toshkent shahrida respublika budjeti va Toshkent shahri mahalliy budjeti mablagʻlari hisobidan teng ulushlarda qoplanadi. 4. Mazkur qarorning bajaralishini nazorat qilish Oʻzbekiston Respublikasi Bosh vazirining birinchi oʻrinbosari I. Joʻrabekov zimmasiga yuklansin.
8 MART — XALQARO XOTIN-QIZLAR KUNINI NIShONLASh TOʻGʻRISIDA
(resolution, 2021-02-22)

8-mart — Xalqaro xotin-qizlar kunini mamlakatimizda keng nishonlash maqsadida Vazirlar Mahkamasi qaror qiladi: 1. Toshkent shahar hokimligi (K.Toʻlaganov) Oʻzbekiston respublika xotin-qizlar qoʻmitasi bilan birgalikda bayramga bagʻishlangan tantanali kechani 1995-yil 7-mart kuni “Turkiston” saroyida oʻtkazishni taʼminlasin. 2. Madaniyat ishlari vazirligi (E.Hayitboyev) Toshkent shahar hokimligiga “Turkiston” saroyida boʻladigan tantanali kechani oʻtkazishda amaliy yordam koʻrsatsin. 3. Qoraqalpogʻiston Respublikasi Vazirlar Kengashi, Toshkent shahar va viloyatlar hokimliklari xotin-qizlar kuni munosabati bilan tegishli tadbirlar belgilasinlar hamda joylarda bayramning koʻtarinki ruhda oʻtishini taʼminlasinlar. 4. Qoraqalpogʻiston Respublikasi Vazirlar Kengashi, Toshkent shahar va viloyatlar hokimliklariga Oʻzbekiston respublika xotin-qizlar qoʻmitasi, Qoraqalpogʻiston respublika xotin-qizlar qoʻmitasi, Toshkent shahar va viloyatlar xotin-qizlar kengashlari va tegishli tashkilotlar bilan birgalikda ijtimoiy, iqtisodiy va madaniy-maʼrifiy sohada faol ishtirok etayotgan ayollarni bayram munosabati bilan ragʻbatlantirish topshirilsin. 5. Bayramni oʻtkazish bilan bogʻliq sarf-xarajatlar mahalliy budjet hisobidan qoplanishi belgilab qoʻyilsin. 6. Ushbu qarorning ijrosini nazorat qilish Oʻzbekiston Respublikasi Bosh vazirining oʻrinbosari S. Saidqosimov zimmasiga yuklansin.
OʻZBEKISTON RESPUBLIKASI PREZIDENTINING “ISh HAQI, PENSIYALAR, NAFAQALAR VA STIPENDIYALARNING MIQDORLARINI OShIRISh TOʻGʻRISIDA”GI FARMONINI AMALGA OShIRISh ChORA-TADBIRLARI TOʻGʻRISIDA
(decree, 1996-03-18)

Oʻzbekiston Respublikasi Prezidentining “Ish haqi, pensiyalar, nafaqalar va stipendiyalarning miqdorlarini oshirish toʻgʻrisida” 1995-yil 7-fevraldagi Farmonini bajarish yuzasidan Vazirlar Mahkamasi qaror qiladi: 1. 1995-yil 1-martdan boshlab mehnatga haq toʻlashning Yagona tarif setkasiga boshlangʻich razryadning oyiga 300 soʻm miqdoridagi tarif stavkasi asos qilib olinsin va Yangi tarif koeffitsiyentlari ilovaga muvofiq tasdiqlansin. Yangi tarif koeffitsiyentlarini qoʻllash budjetdan mablagʻ bilan taʼminlanadigan muassasalar, tashkilotlar va korxonalar uchun majburiy hisoblanadi. 2. Ijtimoiy taʼminot vazirligi ikki kun mobaynida pensiya va nafaqalarni 1995-yil 1-martdan boshlab qayta hisoblash tartibini tasdiqlasin va ijtimoiy taʼminot mahalliy organlariga yuborsin. Bunda 1995-yil 1-martdan keyin pensiya tayinlashda ularni tegishlicha oʻrtacha 350 soʻmga oshirish hisoblashning amaldagi normalari va tarkibi qoʻllanilsin. 3. Ish haqi miqdorini oshirishni taʼminlash maqsadida xoʻjalik hisobidagi korxonalar va tashkilotlar uchun ish haqi miqdorini mahsulot, ishlar, xizmatlar hajmining oʻsishiga koʻra tartibga solish maqsadida qabul qilingan ish haqining baza fondi qonun hujjatlari bilan belgilangan amaldagi qoʻshimcha toʻlovlar va ustamalarga tuzatishlar kiritilgan holda bir ishlovchiga oyiga oʻrtacha 350 soʻmga oshirilsin. 4. Vazirliklar, idoralar, Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari, budjetdan mablagʻ bilan taʼminlanadigan tashkilotlar va muassasalar Oʻzbekiston Respublikasi Prezidentining shu yil 7-fevraldagi Farmonidan kelib chiqqan holda pensiyalar, nafaqalar, stipendiyalar va xodimlarning lavozim maoshlari miqdorlari oʻz vaqtida qayta hisoblab chiqilishini taʼminlasinlar. 5. 1995-yil 1-martdan boshlab quyidagilar oʻz kuchini quyidagilar oʻz kuchini yoʻqotgan deb hisoblansin: Oʻzbekiston Respublikasi Vazirlar Mahkamasining 1992-yil 26-dekabrdagi 590-son qarori 2-bandining boshlangʻich razryadni eng kam ish haqi miqdoriga tenglashtirishga oid qismi; Oʻzbekiston Respublikasi Vazirlar Mahkamasining 1994-yil 24-iyundagi 319-son qarori bilan tasdiqlangan Bolalikdan nogironlarga nafaqalar tayinlash va toʻlash tartibi toʻgʻrisidagi Nizomning 2-bandi, Pensiya tayinlash uchun zarur boʻlgan ish stajiga ega boʻlmagan qariyalarga va mehnatga layoqatsiz fuqarolarga nafaqalar tayinlash va toʻlash tartibi toʻgʻrisidagi Nizomning 7 va 10-bandlari. 6. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari B.S. Hamidov zimmasiga yuklansin. Mehnatga haq toʻlash razryadlari‎ Boshlangich razryadga nisbatan tarif koeffitsiyentlari‎ 0‎ 1,00‎ 1‎ 1,51‎ 2‎ 1,55‎ 3‎ 1,60‎ 4‎ 1,65‎ 5‎ 1,71‎ 6‎ 1,78‎ 7‎ 1,86‎ 8‎ 1,94‎ 9‎ 2,03‎ 10‎ 2,12‎ 11‎ 2,22‎ 12‎ 2,32‎ 13‎ 2,42‎ 14‎ 2,54‎ 15‎ 2,66‎ 16‎ 2,80‎ 17‎ 2,96‎ 18‎ 3,13‎ 19‎ 3,31‎ 20‎ 3,51‎ 21‎ 3,73‎ 22‎ 3,97‎ 23‎ 4,24‎ 24‎ 4,52‎ 25‎ 4,84‎ 26‎ 5,13‎ 27‎ 5,45‎ 28‎ 5,83‎
SAVDO KORXONALARINING KREDIT BERISh JAMFARMASINI TAShKIL ETISh TOʻGʻRISIDA
(resolution, 2021-02-22)

Korxonalarning oʻzaro hisob-kitoblarini jadallashtirish asosida aholini eng zarur tovarlar bilan uzluksiz taʼminlash uchun qoʻshimcha shart-sharoitlar yaratish va ularning oborot mablagʻlarini toʻldirish maqsadida Vazirlar Mahkamasi qaror qiladi: 1. Moliya vazirligi, Markaziy bank, “Oʻzbeksavdo” davlat uyushmasi va Oʻzbekbirlashuvning korxonalar va tashkilotlar xodimlarining, shuningdek respublika fuqarolarining shaxsiy jamgʻarmalarini oborotga jalb etish hisobiga Savdo korxonalarida kredit berish jamgʻarmasini tashkil qilish toʻgʻrisidagi taklifi qabul qilinsin. 2. Moliya vazirligi, Markaziy bank, “Oʻzbeksavdo” davlat uyushmasi va Oʻzbekbirlashuv fuqarolarning ixtiyoriy badallari hisobiga tashkil etiladigan Savdo korxonalarining kredit berish jamgʻarmasi toʻgʻrisidagi nizomni 3 kun muddatda ishlab chiqsinlar va tasdiqlasinlar. Belgilab qoʻyilsinki, savdo tashkilotlari va korxonalari rahbarlari koʻrsatib oʻtilgan Nizomning omonatchilarga beriladigan kafolatlar va majburiyatlar boʻyicha talablarining soʻzsiz bajarilishi uchun shaxsan javob beradilar. 3. Belgilab qoʻyilsinki, Savdo korxonalarining kredit berish jamgʻarmasi mablagʻlari hisobiga sotib olingan tovarlarni sotishdan tushgan savdo tushumlaridan dividendlarni toʻlashda, shuningdek mazkur Jamgʻarma summasi doirasida omonatchilarning talabiga binoan omonatlarni qaytarishda foydalanilishi mumkin. 4. “Oʻzbeksavdo” davlat uyushmasi, Oʻzbekbirlashuv, Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari Savdo korxonalarining kredit berish jamgʻarmasining samaradorligi va yuqori rentabelligi toʻgʻrisida xodimlar hamda fuqarolar oʻrtasida keng tushuntirish ishlarini olib borsinlar. 5. Mazkur qarorning bajarilishini nazorat qilish Bosh vazirning oʻrinbosari M.3. Usmonov zimmasiga yuklansin.
“OʻZSALAMAN” OʻZBEKISTON — GERMANIYA QOʻSHMA KORXONASINI TASHKIL ETISH TOʻGʻRISIDA
(resolution, 1995-02-21)

Oʻzbekiston Respublikasi aholisining yuqori sifatli poyabzalga boʻlgan ehtiyojini qondirish, importdan keltiriladigan poyabzal oʻrnini bosadigan mahsulot ishlab chiqarish masalalarini hal qilish, charm-poyabzal tarmogʻining texnik darajasini yanada oshirish uchun shart-sharoitlar yaratish maqsadida Vazirlar Mahkamasi qaror qiladi: 1. “Oʻzbekyengilsanoat” davlat uyushmasining “Fargʻona poyabzal” ochiq turdagi aksionerlik jamiyatining mavjud maydonlarida Germaniyaning “Salamander” firmasi bilan birgalikda yiliga 500 ming juft nemis markasi miqdorida boʻlgan (Oʻzbekiston Respublikasining milliy valyutasiga teng qiymatda “Salamander” firmasining ulushi — 0,5 mln marka, “Oʻzbekyengilsanoat” davlat uyushmasi ulushi — 0,5 mln marka, “Fargʻona poyabzal” aksionerlik jamiyati ulushi — 0,5 mln marka) yopiq turdagi aksionerlik jamiyati shaklidagi “OʻzSalaman” qoʻshma korxonasini tashkil etish toʻgʻrisidagi taklifiga rozilik berilsin. 2. “Salamander” firmasi “OʻzSalaman” qoʻshma korxonasiga olti yilgacha muddatga 5 foiz yillik daromad bilan 2,0 mln nemis markasi miqdorida lizing kredit va “Fargʻona poyabzal” aksionerlik jamiyati ana shu shartlarda oʻrnatilgan asbob-uskunalar bilan 0,5 mln nemis markasi miqdorida kredit berishi maʼlumot uchun qabul qilinsin. 3. Oʻzbekiston Respublikasi Adliya vazirligi Davlat mulki qoʻmitasi va Moliya vazirligi bilan birgalikda taʼsis hujjatlarini ekspertiza qilsin va “OʻzSalaman” qoʻshma korxonasini belgilangan tartibda roʻyxatdan oʻtkazsin. 4. Oʻzbekiston Respublikasi Tashqi iqtisodiy faoliyat milliy banki 1995-yilning birinchi choragida “OʻzSalaman” qoʻshma korxonasiga ishlarni tashkil etishi uchun 2,2 mln nemis markasi miqdorida kredit ajratish masalasini belgilangan tartibda hal qilsin. 6. “Salamander” firmasining qoʻshma korxona masalalari yuzasidan kelayotgan mutaxassislariga yashash va respublika hududida transportning barcha turlarida yurish uchun Oʻzbekiston Respublikasi fuqarolari uchun nazarda tutilgan tariflar boʻyicha haq toʻlash huquqi berilsin. 7. “Oʻzbekyengilsanoat” va “Oʻzbeksavdo” davlat uyushmasi Toshkent shahri va Fargʻona viloyati hokimliklari bilan birgalikda bir oy muddatda “OʻzSalaman” qoʻshma korxonasiga Toshkent va Fargʻona shaharlarida ixtisoslashtirilgan doʻkonlar va Savdo uyi tashkil etish uchun joylarni ijaraga berish masalalarini koʻrib chiqsinlar va belgilangan tartibda hal qilsinlar. 8. Fargʻona viloyati hokimligi nemis mutaxassislarining uzoq muddat yashashlari uchun amaldagi normalarga muvofiq shart-sharoitlar yaratishda “Oʻzbekyengilsanoat” davlat uyushmasiga yordam bersin. 9. Mazkur qarorning bajarilishini nazorat qilish Oʻzbekiston Respublikasi Vazirlar Mahkamasining tegishli majmuilariga yuklansin.